alexandrainst/scandi-wiki huggingface dataset:
Aceh

Aceh er ein provins i Indonesia, på nordvestspissen av øya Sumatra. Det fullstendige namnet på provinsen er Nanggroe Aceh Darussalam. Aceh grensar i sør til provinsen Nord-Sumatra. Provinshovudstaden er hamnebyen Banda Aceh. Provinsen dekkjer eit område på 55 392 km², og folketalet vart i 2004 sagt å vera rundt 4 142 000.

Utanfor vestkysten ligg øya Simeulue, som òg høyrer til Aceh. Rett utanfor Banda Aceh ligg nokre små øyar, mellom anna Pulau We, Pulau Nasi og Pulau Breueh. 

Aceh vart sterkt råka av tsunamien i 2004, då store flodbølgjer kom inn i landet og førte til store øydeleggingar.

Provinsar i Indonesia
Sumatra
Flosta

Flosta er ei øy og ein tidlegare kommune i Arendal kommune i Aust-Agder fylke. Flosta var eigen kommune frå 1902 til 1961. 

Flosta kommune låg delvis på fastlandet og delvis på øyane Flosta og Tverrdalsøya. 

Frå 1837 var Flosta del av Dypvåg formannskapsdistrikt. Flosta vart skild ut som eigen kommune med 1 892 innbyggjarar 1. januar 1902.

1. januar 1962 vart Flosta, Austre Moland, Stokken og Strengereid krets i Arendal slått saman til ein ny storkommune som fekk namnet Moland kommune. Flosta hadde på dette tidspunktet 1 205 innbyggjarar.

Frå 1.1.1992 er Flosta saman med resten av Moland kommune ein del av Arendal kommune. 

Kommunesenteret i Flosta var tettstaden Kilsund på Tverrdalsøya. Andre kjende stader i Flosta er uthamna Narestø.

Øyar i Arendal
Historie i Arendal
Tidlegare kommunar i Aust-Agder
Norske kommunar skipa i 1902
Norske kommunar nedlagde i 1962
Askerøya

Askerøya er ei øy i Tvedestrand kommune i Agder. Ho ligg like sørvest for Lyngør mellom Lyngørfjorden i nord og Sandøyfjorden i sør. 

Det høgaste punktet på øya er Flaufjell på 44 meter over havet.

Geografi i Tvedestrand
Øyar i Agder
Tverrdalsøya

Tverrdalsøya er ei øy i Arendal kommune i Agder. Ho ligg like nord for Flostaøya og var tidlegare ein del av Flosta kommune. Sør på øya ligg tettstaden Kilsund. 

Øya ligg mellom Eikelandsfjorden i vest og Oksefjorden i aust. Det høgaste punktet på øya er Bronheiane på 70 meter over havet.

Øyar i Arendal
Gjervoldsøy

Gjervoldsøy er ei øy i Arendal kommune i Agder. Ho ligg like sørvest for Hisøy, innanfor Torungen fyr. 

Ho er skild frå både fastlandet og Hisøy av smale sund. Det høgaste punktet på øya er Buråsen på 36 meter over havet.

Øyar i Arendal
Copaifera langsdorffii

Copaifera langsdorffii, også kjent som dieseltre eller parafintre, er eit tropisk regnskogtre og ein av rundt 30 artar i familien Copaifera. Treet har mange lokale namn, for eksempel copaúva og copaiba i Brasil og kupa'y og cabismo i Venezuela. Treet produserer ein stor mengde terpenar i ved og lauv, faktisk dannar det opptil mellom 30 og 40 liter av desse hydrokarbona kvart år. Olja samlast ved at trea tappast, noko ein kan begynne med når treet er 15 år. Sidan trea lever i rundt 100 år, blir det ein god del olje. Hovudingrediensen i ho er copaiba-olje, som lenge har blitt brukt i produksjonen av blant anna parfyme og måling.

Copaifera langsdorfii veks berre i fuktige tropiske strøk. Vanlegvis blir treet rundt 12 meter høgt, med kvite blomstrar og små, oljete frukter. Veden er lett, fordi han er så porøs, og han er altså full av olje. Når ein tappar treet skjer ein hakk i stammen og lèt oljen samle seg i holrommet, slik at ein kan samle han opp. På engelsk kan veden også kallast for «Ironwood» (jerntre) fordi han er veldig hard.

Ikkje berre målings- og parfymeindustrien bruker treet som råvarekjelde; i medisinsk augneméd har det ei lang historie, og bier bruker blomstrane til honningproduksjon.

Biodiesel 
Nyleg har det blitt ny interesse for treolja, fordi ho kan brukast som biodiesel utan eingong å måtte gå gjennom raffinering. Samanlikna med anna biodrivstoff kjem treolja godt ut; mens mais gir rundt 425 liter etanol per mål dyrka mark, gir dieseltreet rundt 1000 liter på same areal. Dessutan treng ikkje treet å fellast for å produsere diesel. Det kan stå der og binde opp karbondioksid i 100 år. Den klare ulempa med treet er at det berre kan dyrkast i tropiske område. 

I North Queensland-regionen i Australia har bønder begynt å plante tre. Planen er å få planta rundt 20 000 tre, noko som årleg vil gi rundt 800 000 liter dieselolje.

Kjelder 
Artikkel i Teknisk Ukeblad

Denne artikkelen bygger på «Copaifera langsdorffii» frå ,  den 9. april 2008.  

Erteblomfamilien
Regnskog
Nytteplantar
Hoggestabbe

Ein hoggestabbe er ein litt under ein meter høg bit av ein tjukk trestamme, som vert nytta til å setta vedkubbane på når dei vert kløyvde med øks. Hoggstabben vert ofte plassert i eit skott, som i gamle dagar ofte hadde jordgolv. Ein hoggstabbe bør helst vera av ein hard og seig tresort, slik at han ikkje vert så fort utsliten. 

Når det var bryllaup i gamle dagar var det vanleg at hoggstabben vart boren inn i stova 2. dagen, der brudeparet vart plassert på han..

Kjelder

Sjå òg 
 Sagbukk
 Vedklyvar
 Kappsag

Ved
Landbrukshistorie
Sælør

Sælør (òg kalla Sæløer, Sæløyene eller Seli) er ei lita øygruppe rett sør for Korshamn i innseglinga til Grønsfjorden i Lyngdal kommune i Agder. Sælør består av øyane vestre Sælør og austre Sælør, som i 1966 vart knytt saman av ein molo og som til saman er om lag 580 dekar stor.

Sælør er kanskje mest kjend for kongebesøka sine. Olav den heilage overvintra her i 1028, og Magnus den gode skal ha vitja øya i 1047 . Det er funne restar av noko ein meiner kan vere ei kyrkje bygd av Olav den heilage under overvintringa..

Det er òg funne fleire gamle vrak rundt Sælør, nokre datert så langt tilbake som til 1300-talet, noko som har ført til dykkeforbod rundt øyane.

Bakgrunnsstoff 
 Sæløer Vel

Kjelder 
 Denne artikkelen bygger på «Sælør» frå , den 9. april 2008. 
 oppgav desse kjeldene:

Øyar i Agder
Geografi i Lyngdal
Skogsøy i Mandal

Skogsøy er ei øy aust i Lindesnes kommune i Agder. Ho ligg aust for Tregde og vest for Eigebrekk. Mellom fastlandet og Skogsøy går
Skogsøysundbroa.

Det høgaste punktet på øya er Søreheia på 72 meter over havet.

Øyar i Agder
Geografi i Lindesnes
Pysen

Pysen er ei lita øy i Lindesnes kommune i Agder, som ligg på 57°57′33″ nordleg breidd.

Det var Jostein Andreassen som i juli 1987 oppdaga at øya Pysen er det sørlegaste punktet i Noreg. Søgne-læraren med naturhistorie og kystkultur som spesialområde oppnådde å få utvida grensa til landet med 150–200 meter mot sør. Tidlegare hadde Statens Kartverk ført opp øya Vestre Kråga (3,4 km lenger vest) som det sørlegaste punktet i Noreg.

Namnet Pysen er truleg bestemt form av pys, «liten gut».

Sjå òg 
 Geografiske ytterpunkt i Noreg

Bakgrunnsstoff 
 Søgne-lærer fant Pysen - Noreg utvida mot sør

Øyar i Agder
Geografi i Lindesnes
Bærplukkar

Bærplukkar er ein reiskap som vert nytta for å plukka skogsbær, som tyttebær og blåbær. Ein bærplukkar har eit gitter av ståltråd som vert ført under bæra og som riv dei laus når bærplukkaren vert ført over lyngen. Bæra dett ned i ein oppsamlingskasse som tek frå 1/2 til ein liter. Etter som det vert samla bær i plukkaren vert dei tømt over i eit spann. Tidlegare vart kassen på bærplukkarar laga av tre, men i dag er det vanleg han er laga av plast.

Bær
Landbruksreiskapar
Bygningen skott

Skott er eit uthus til lagring av ved, verktøy og andre reiskapar. Tidlegare var det vanleg å ha sagbukken og hoggstabben i skottet, men i dag har mange gått over til kappsag og vedklivar. 

Namnet har samanheng med at skottet tidlegare vart bygd som eit tilbygg til våningshuset. Sidan har det vorte vanlegare å byggje skottet som ein frittståande bygning. Skottet kan ha eit skottkammers med høvelbenk og liknande. Det kan òg ha eit skottloft for lagring av material eller anna.

Skott for særskilte formål kan ha namn etter bruken - til dømes vert eit båtskott brukt til bygging av båtar.

Gardsbygningar
Ved
Landbrukshistorie
Lagerbygningar
Yi So-yeon

Yi So-yeon () er ein student ved Korea Advanced Institute of Science and Technology (KAIST) og den første sørkoreanske astronauten i verdsrommet.

Biografi 

Yi So-yeon blei fødd den 2. juni 1978 i Gwangju i Sør-Korea, der ho òg voks opp.

Ho studerte ved Gwangju Science High School og tok ein grad i mekanikk hos KAIST i Daejeon. Ho fullførte ein bachelorgrad og mastergrad og arbeider no som forskar i bioteknikk.

Ho fekk godkjent doktorgraden den 29. februar 2008 ved KAIST, men var for tida i Russland på astronauttrening. Då ho blei vald som astronaut var ho 28 år gamal og ugift.

Fotnotar 

Sørkoreanske romfararar
Gismerøya

Gismerøya er ei øy like utanfor Mandal i Mannefjorden i Agder. Ho vert hovudsakleg nytta til næringsverksemd og har brusamband til fastlandet i nord.

Næringsdrivande på Gismerøya 
 Baardsens Smie & Mek verksted A/S
 Nor Element
 Skanska
 Tor Fasseland
 Umoe Mandal

Øyar i Agder
Geografi i Lindesnes
Skogsveg

Skogsveg er ein enkel veg som vert bygd for å henta ut tømmer som det ville vera vanskeleg eller dyrt å få fram utan veg. Ein skil ofte mellom skogsveg for traktor (samlevegar) og skogsbilveg (adkomstvegar). Tunge skogsmaskinar gjer skade på røtene til trea. Når dei tynne hårrøterne vert slitne av vert vassopptaket redusert. Eit tett nett av samlevegar fører til mindre trafikk med maskinar, og difor mindre skade på rotsystemet. I fylgje
 er tettleiken på i Noreg på 9,5 m/ha, men Samset argumenterer for at adkomstvegtettleiken burde vera på 15 m/ha, og at samlevegtettleiken bør vera på 50 m/ha.

Skogsvegar for traktor er ofte korte vegar som ikkje treng å ha så høg standard. Tømmerkøyringa førgår ofte på vinteren, når det er tele i jorda, så vegane vert ofte laga av jord og grus som finst i skogsbotnen. Men vegane fører ofte til at den naturlege dreneringa i liene vert endra, noko som kan føra til at det rasar ut masse.

Skogsbilvegar må tola trafikk med 22 m lange tømmerbilar med mass opptil 50 tonn, så dei må ha høgare standard enn traktorvegar. Skogsbilvegar har ofte grusdekke, men om botnen er dårleg er det naudsynt å redusera akseltrykket i teleløysinga.

Klassifisering 

Landbruksdepartementet har i sine vegnormalar klassifisert skogsvegane i sju klassar:
 Landbruksveg klasse 2: Vegar dimensjonert for stor trafikk, og som kan inngå i det offentlege vegnettet.
 Landbruksveg klasse 3: Heilårs bilvegar
 Landbrusveg klasse 4: Sommarbilvegar
 Landbruksveg klasse 5: Sommarbilvegar for trafikk med køyretøy utan tilhengar
 Landbruksveg klass 6: Vinterbilvegar
 Landbruksveg klasse 7: Tung traktorveg
 Landbruksveg klasse 8: Lett traktorveg

Referansar

Sjå òg 
 Sti

Bakgrunnsstoff: 
 Normalar for landbruksvegar med byggebeskrivelse

Skogbruk
Vegar
Bragdøya

Bragdøya er ei øy i Kristiansandsfjorden. Øya er eigd av Kristiansand kommune som kjøpte ho i 1969 med statleg tilskot. Dette vart gjort med klausul om at øyane skulle vere eit rekreasjonsområde for byen. Til Bragdøya sitt friareal høyrer òg dei nærliggande øyane Timlingene, Svendsholmen, Blomsterøya, Langøya, Ragnhildsholmen og Hestehaue.

På Bragdøya og øyane rundt er det ein del eldre hytter. Hytteeigarane har berre bruksrett på desse fram til 2010.

Historikk 
Det har i fleire hundre år vore busetnad på Bragdøya. «Siffuord Bragdøen» er nemnd i skriftlege kjelder som eigar frå 1610 og utover. I tillegg er det nemnd ein «Oluff» som medeigar. 

Byen sin første lystgard vart oppført på Bragdøya av by- og rådstoveskrivar Henrik Arnold Thaulow rundt 1770. Thaulow var morfar til Camilla, Oscar og Henrik Wergeland og borna var fleire somrar på øya med foreldre og besteforeldre. I dag vert Thaulow sitt hus nytta som café. 

Siste fastbuande, som pakta garden, flytta inn til fastlandet i 1952.

Bakgrunnsstoff 
 Bragdøya - Turistinformasjon og heimeside for Bragdøya Kystlag

Øyar i Vest-Agder
Geografi i Kristiansand
Borøya i Søgne

Borøya er ei busett øy i Kristiansand sin skjergard i Agder. Det er dagleg båtsamband med Høllen på fastlandet samt med naboøyane Ny-Hellesund og Skarpøy.

Borøya grensar til Torvefjorden i nord, Rivenesfjorden i vest og Hundsøyfjorden i sør.

Øyar i Agder
Geografi i Kristiansand
Tømmerbil

Tømmerbil er ein lastebil som vert nytta for å køyra tømmer. Tømmerbilar kan frakta heiltømmer eller tømmer kappa i standardlengder. For å frakta heiltømmer nyttar ein ofte semitrailer, medan det er meir vanleg å nytta slepvogn for kappa tømmer. Det er vanlegvis ei eller to lengder på trekkvogna og to eller tre lengder på tilhengaren. I Noreg er det vanleg med ei lengd på trekkvogna og ei på hengaren. I Sverige er største lengd 24 m og det er vanleg å lasta to lengder på hengaren. På nokre strekningar er det innført ei prøveordning med modulvogntog, som tillet opp til 60 tonn i Noreg og 90 tonn i Sverige.

Tømmerbilar er utstyrte med støtter på sidene som held tømmeret på plass. Under transport vert støttene heldt saman av stramme kjettingar. Støttene kan løysast ut i underkant, slik at storparten av tømmeret rullar av av seg sjølv. Det er svært viktig at lasset er godt sikra, ettersom det kan føra til alvorlege ulukker om lasset ramlar av i trafikken. Tømmerbilar har høgt tyngdepunkt, så det er naudsynt å syna aktsemd og setta ned farten i skarpe svingar og på glatt føre. 

Tømmerbilar vert ofte lasta med tømmerkran, som kan vera montert på tømmerbilen, eller på ein annan bil som vert nytta berre til lasting. Føremonen med å nytta ein eigen bil til tømmerkrana at ein då får større nyttelast på tømmerbilane. Ein kan òg nytta hjullastar med tømmergaffel for å lasta tømmeret.

Galleri

Bakgrunnsstoff 
 Volvo Trucks - One more pile, YouTube.

Sjå òg 
 Skogsmaskin
 Skogsveg

Skogsmaskinar
Lastebilar
Andabeløya

Andabeløya (òg skrive Andabeløyna eller Andabeløy) er ei øy i Flekkefjord kommune, rett aust for Hidra. Arealet er 4,7 km². Øya ligg inst i Listafjorden mellom Strandsfjorden i vest og Stolsfjorden i aust. 

Det høgaste punktet på øya er Brendøyknuten på 209 meter over havet. 

Namnet uttalast ["ɑ:nabelˌøya], øynamnet er samansett av partikkelen and- (imot) og apal(villeple).

Referansar 

Øyar i Agder
Geografi i Flekkefjord
Sagbukk

Sagbukk vert nytta for å legga stammane opp i medan ein sagar dei opp til ved. Sagbukken stod i, eller framom, skottet. Det vart ofte nytta bogesag for å saga ved. I gamle dagar var det ofte kårkallen som saga og hogg ved. I dag er det vanleg å nytta kappsag i staden for å saga veden for hand.

Galleri

Sjå òg 
 Kappsag
 Hoggestabbe
 Vedkløyvar

Ved
Landbrukshistorie
Langøy i Farsund

Langøy er ei øy i Farsund kommune i Agder. Det høgaste punktet på øya er 85 meter over havet. 

Øyar i Agder
Geografi i Farsund
Matkar

Matkar er ymse typar kar som vert nytta til å laga eller oppbevara mat i. I gamle dagar var desse gjerne laga av glas, keramikk, metall, tre eller andre planteprodukt. I nyare tid er matkar av plast blitt meir vanlege.

Sjå òg 
 Brett (fiskebrett)
 Brødkiste
 Bøtte
 Dall
 Eske
 Flaske
 Norgesglas
 Kanne
 Kasse
 Komme
 Krukke
 Lerke
 Mugge
 Osteklokke 
 Rinne
 Tine
 Trau
 Tube
 Tønne

Sjå òg 
 Matlager

 
Ilåt
Matlagring
Matlaging
Hille i Mandal

Hille er ei øy i Lindesnes kommune i Agder. Ho ligg sørvest for Mandal, vest for Tungefjorden. På nordsida av øya ligg Kvåfjorden. 

Det høgaste punktet på øya er Garpeheia på 96 meter over havet.

Øyar i Agder
Geografi i Lindesnes
Åmøy

For artikkel om øya med same namn i Nordland, sjå Åmøya
Åmøy er ei øy i Stavanger kommune i Rogaland. Fram til år 2020 var øya delt mellom tidlegare Rennesøy kommune og Stavanger kommune. Vestre Åmøy var i Rennesøy, medan Austre Åmøy låg i Stavanger.

Nord for Åmøy ligg Mastrafjorden og Hidlefjorden, medan Åmøyfjorden ligg på sørsida. Øya har eit areal på 5,3 km² og det høgaste punktet er Hegrabergfjellet på Vestre Åmøy på 81 meter over havet.

Kjelder 

Øyar i Stavanger
Vestre Åmøy

Vestre Åmøy er den vestlegaste delen av øya Åmøy i Rogaland, og gjorde ut for ein grunnkrets i tidlegare Rennesøy kommune. Frå 2020 er heile Åmøy ein del av Stavanger kommune. 

Arealet er 2,21 km² og folketallet er 274 innbyggjarar (2005).

Rennesøy kommune
Austre Åmøy

Austre Åmøy er den austlegaste delen av øya Åmøy i Rogaland, og utgjer ein del av Tasta bydel i Stavanger kommune. Austre Åmøy er eigen valkrins.

Arealet er 3,68 km² og folketalet er 235 innbyggjarar (2005). Samband til resten av Stavanger skjer gjennom Rennfast og Randaberg.

På Austre Åmøy finst Rogaland sin største konsentrasjon av helleristningsfelt.

Geografi i Stavanger
Uskjo

Uskjo eller Usken er ei øy nær Hommersåk i Sandnes kommune. Øya har båtsamband til Stavanger og Hommersåk. Ho er eit populært friluftsområde og har ein god del hytter, men få fastbuande. 

Riskafjorden går langs sørsida av Uskjo.

Øyar i Rogaland
Geografi i Sandnes
Tunsøy

Tunsøy er ei busett øy heilt aust i Stavanger kommune. Øya ligg aust for Stavanger sentrum, sør for Lindøy, vest for Hellesøy og nord for Flatskjer og Bukkholmen. På austsida av øya ligg det enkelte busetnader og eit lite kaianlegg. 

Øyar i Stavanger
Sykkelritt

Sykkelritt er tevlingar der ein kappast om å køyra ein viss avstand på sykkel fortast mogleg.

Kategorisering av sykkelritt 
Det internasjonale sykkellaget UCI, Union Cycliste Internationale, deler inn sykkelritt etter type og vanskegrad:

 GT (Grand Tour): Dei tre store etapperitta; Tour de France, Giro d'Italia og Vuelta a España.
 WT (World Tour) : Alle ritt køyrd i UCI WorldTour.

For andre (kontinental)ritt bruker ein tal og i nokre høve bokstavar i tillegg for å kategorisere ritta.

1.HC: Høgast rangerte eindagsritt
1.1: Nest høgast rangerte eindagsritt
1.2: Lågast rangerte eindagsritt

2.HC: Høgast rangerte etapperitt
2.1: Nest høgast rangerte etapperitt
2.2: Lågast rangerte etapperitt

Sykling
Tevlingar
Steinsøy

Steinsøy er ei busett, lita øy i Stavanger kommune i Rogaland. Steinsøy ligg mellom Engøy, Hundvåg og Ormøy like nordaust for Vågen i Stavanger.

Øyar i Stavanger
Salvøy

Salvøy er ei øy på vestsida av Karmøy i Rogaland. Øya har eit areal på 0,3 km². Det står om lag 80 til 90 hus på øya, som har kring 230 innbyggjarar (2004).

Bakgrunnsstoff 
 Salvoy.net

Øyar i Rogaland
Geografi i Karmøy
Rott

Rott er den største øya i Sola kommune i Rogaland fylke, med eit areal på 3,2 km².

Rott er ein grunnkrets i Sola, og hadde 13 fastbuande innbyggjarar i 2005.

Øya er kjent for det rike fuglelivet.

Øyar i Rogaland
Geografi i Sola
Romsa

Romsa er ei øygruppe i Bjoafjorden i Vindafjord kommune. Romsaøyane består av 3 større og 6 mindre øyar.

På Romsa har det budd folk i minst 2000 år. Opp gjennom tidene har det budd både lensmann og prest på øyane. Opphavleg var øyane eitt gardsbruk, men frå 1840 vart det ni sjølvstendige gardsbruk på øyane. I 1865 var det busett 77 personar på Romsa. Frå 1923 til 1944 var øyane eigen skulekrets. Øyane hadde òg dampskipsanløp og postopneri. Næringsgrunnlaget på øyene var jordbruk, fiske, handverk og tømmerutskiping. Rundt 1960 vart øyane fråflytta og heile øygruppa vart kjøpt og lagt ut til forsøksfelt for skogsfrøavl. Store delar av øygruppa vart då planta med grantre. Øyene endra dramatisk karakter då det meste av granskogen vart fjerna vinteren 1996 - 1997. Hogstflata er no vokse til med gras og i samarbeid med Statsskog er målet å få tilbake den opphavlege vegetasjonstypen på øyane.

I 1990 vart øygruppa sikra som offentleg friluftsområde. I ettertid har øyane vore ein populær utfartsstad for båtfolket i Sunnhordland. Rundt øygruppa er det høve til eit rikt og variert sportsfiske. Langs heile vestsida av Store-Romsa er det gode høve stongfiske frå land. Frå båt kan ein ta stortorsken ved ein av dei mange fluene rundt øyriket. Øyane byr på meir enn fine badeviker, fiskeplasser og gode båthamner. Gamle bygg og husruinar gjer øyane til ein spanande stad. På Haukelandstunet står både våningshus, låve og eldhus. Gamle ferdselsvegar er i dag gode turvegar og stiar. I 2000 vart Romsa naturreservat på austre del av Store-Romsa freda. Her finn ein den største kristtornskogen i Noreg.

Bakgrunnsstoff 
 Friluftsrådet

Øyar i Rogaland
Geografi i Vindafjord
Roaldsøy

Roaldsøy er ei øy i Stavanger kommune i Rogaland. Formelt høyrer ho til bydelen Hundvåg. Det bur om lag 1500 innbyggjarar på øya. Skule heiter Roaldsøy Skole, og omfattar innbyggjarane på Bjørnøy, Roaldsøy og Ormøy. På Roaldsøy finst òg ein barnehage, men ingen butikk. Alle øyane er knytte til fastlandet med bruer.

Øyar i Stavanger
Lindøy

Lindøy ligg i Byfjorden i Stavanger kommune i Rogaland, rett aust for Vassøy. 

Det er gode høve for turar på øya, mellom anna langs ein 2,8 km lang turveg frå Sørvik, der det òg ligg eit stort bryggeanlegg med stupebrett, badestigar og grillplass. Det er òg god plass til å fortøye båten. 

Lindøy har i mange år vorte nytta som barnevernsinstitusjon.

Øyar i Stavanger
Langøy i Stavanger

Langøy er ein øy i innløpet til Gandsfjorden, rett nordaust for Stavanger sentrum og like aust for Hundvåg. Langøy ligg mellom Åmøyfjorden og Hidlefjorden. 

Ho er ei småkupert øy med svabergkyst, knausar, spreidde tre og røsslynghei. Øya er eit populært båtutfartsområde. Samanheng med Lille Langøy-nord. 
Øyen er busett og har gode høve for friluftsliv. Mellom anna finst det eit overbygd grillanlegg, toalett med dusj, renovasjon, gjestebrygge med plass til ti båtar, kjeldesorteringsanlegg og overbygd aktivitetsplass med plass til 30 personar.

Øyar i Stavanger
Kalvøy i Stavanger

Kalvøy er ei busett øy heilt aust i Stavanger kommune i Rogaland. Øya ligg aust for Stavanger sentrum. 

Øya ligg like sør for Hellesøy og sundet mellom desse heiter Kalvøysundet. I sør ligg øya Uskjo. 

Det høgaste punktet på øya er 28 meter over havet.

Øyar i Stavanger
Idse

Idse er ei øy i Strand kommune i Rogaland. Næraste naboøy er Idsal i søraust. På Idse vert det drive fleire gardsbruk på sør- og austsida av øya. Her vert det dyrka potet, tomat, agurk, jordbær, blåbær og juletre. På nord- og vestsida er det hytteområde. Spesielt på Tangane og Kjeksevåg finst det hytter som skriv seg heilt tilbake til 1940-åra, då folk og familiar frå Stavanger og omland flykta frå byen under krigen og bygde «hytter» på Idse. I dei seinare åra har hytteutbygginga auka kraftig, noko som truleg har samanheng med gode samband til Stavanger/Sandnes-området. Det er i dag registrert mellom 300-400 hytter på øya. 

Grunnleggaren av den anerkjende «A. Idsøe AS» Kjøtt & Pølseforretning, med namn Tore Idsøe, stammar opphavleg frå Idse. A. Idsøe AS vart etablert i 1828, og er det eldste firmaet i Stavanger. 

Øyar i Rogaland
Geografi i Strand
Idsal

Idsal er ei øy i Strand kommune mellom fastlandet i aust og øya Idse i vest. Fv 515 går mellom øyane og fastlandet. Det er 12 fastbuande på øya, men mange hytter.

Øyar i Rogaland
Geografi i Strand
Hellesøy i Stavanger

Hellesøy eller Hedlesøy er ei øy i Stavanger kommune som høyrer til Storhaug bydel. Den første kjende busetnaden på øya er frå 1824 då Jelsa-presten Tonning flytta hit. Tonning flytta med seg huset som første vart oppført på Hjelmeland i 1819, og gjenoppførte dette på Hellesøy i 1824.

Pr. 1. januar 2007 var det 17 innbyggjarar på Hellesøy.

Øyar i Stavanger
Grasholmen

Grasholmen er ei øy i Stavanger kommune i Rogaland og den øya som ligg nærast sentrum av Stavanger. Ho ligg mellom fastlandet og øya Hundvåg og vegen frå Hundvåg via Bybrua går over Grasholmen. Øya er utbygd med trehus, leilegheiter og ein båtbutikk.

Kjelder 

 Nyere ”årringer” til Trehusbyen Stavanger (PDF) ved www.stavanger.kommune.no

Øyar i Stavanger
Fisterøyane

Fisterøyane er ei øygruppe i Boknafjorden i Ryfylke i Rogaland. Den største øya er Halsnøy. Mindre øyar er Sør-Bokn og Byre. Øyane høyrde tidlegare til Fister kommune, som først blei samanslegen med Finnøy kommune, i dag ein del av Stavanger kommune.

Øyar i Stavanger
Feøy

Feøy er ei øygruppe i Karmøy kommune som ligg mellom Karmøy og Utsira. Feøy har 33 fastbuande og det er mange hytter på øyane. Det er dagleg rutebåt til Haugesund. 

På første halvdel av 1900-talet var det drive gruvedrift etter nikkel på Feøy, som elles har vore prega av gardsbruk og fiske. Mange gardshus er i dag omgjort til feriebustader. I dag er det ein god del villsau som beiter store delar av året. I tillegg er det ein del oppdrettsanlegg på Feøy. 

Feøy er ei populær ferieøy med skjergardsliknande viker og kanalar, og idylliske friluftsområde. Mange har bygd hytte eller skaffa seg eldre hus som dei nyttar til feriebustad. Det er òg mogeleg å leige hytte eller hus her om sommaren. Ved kaien der rutebåten  legg til kai ligg det ein liten landhandel etter gammal stil.

Øyar i Rogaland
Geografi i Karmøy